Altesaam 104 mense het die afgelope vier dae by die Beitbrug-grenspos tussen Suid-Afrika en Zimbabwe positief getoets vir die koronavirus.
Die departement doen ’n beroep op diegene wat die Beitbrug-grenspos na Suid-Afrika oorsteek om te selfisoleer voordat hulle met ander by hul bestemming in aanraking kom.
“Ons wil met in ag neming van die virus se inkubasietydperk diegene wat Beitbrug oorsteek, versoek om die regte ding te doen en te selfisoleer aangesien hulle blootgestel is aan ’n potensiële superverspreider,” het Ramathuba gesê.
Die Padvragvereniging (RFA) het gesê die situasie ontaard in ’n humanitêre krisis met geen fasiliteite of geriewe vir die duisende mense wat in die tou wag nie.